cyanic-selkie/wikianc huggingface dataset:
ทะเลสาบเนอชาแตล
ทะเลสาบเนอชาแตล (Lac de Neuchâtel) เป็นทะเลสาบในภาครอมังดี ประเทศสวิตเซอร์แลนด์ (เขตภาษาฝรั่งเศส) ทะเลสาบนี้ตั้งอยู่ในรัฐเนอชาแตลเป็นส่วนใหญ่ อยู่ห่างจากกรุงแบร์นไปทางตะวันตกราว 41 กิโลเมตร บางส่วนของทะเลสาบกินพื้นที่ของรัฐโว รัฐฟรีบวร์ค และรัฐแบร์น ถือเป็นทะเลสาบที่ใหญ่ที่สุดในสวิตเซอร์แลนด์ (แม้ทะเลสาบเจนีวาจะใหญ่กว่าแต่ก็ถือครองร่วมกับฝรั่งเศส) และใหญ่เป็นอันดับ 59 ของทวีปยุโรป ทะเลสาบมีความสูงอยู่ที่ 429 เมตรเหนือระดับน้ำทะเล จุดที่ลึกที่สุดมีความลึก 152 เมตร
กลุ่มภาษาคอเคซัสใต้
กลุ่มภาษาคาร์ตวีเลียน (Kartvelian languages; ქართველური ენები; มีอีกชื่อว่า คอเคซัสใต้ (South Caucasian) ) เป็นภาษาที่มีผู้พูดส่วนใหญ่อยู่ในจอร์เจีย มีบางส่วนอยู่ในตุรกี อิหร่าน รัสเซีย และอิสราเอล ผู้พูดกลุ่มภาษานี้มีราว 5.2 ล้านคนทั่วโลก เป็นกลุ่มภาษาที่มีประวัติความเป็นมาเก่าแก่กลุ่มหนึ่ง มีจุดกำเนิดย้อนหลังไปถึง 5,457 ปีก่อนพุทธศักราช กลุ่มภาษานี้ไม่มีความสัมพันธ์อย่างชัดเจนกับกลุ่มภาษาใดๆ หลักฐานที่เป็นลายลักษณ์อักษรครั้งแรก (จารึกอับบา อันโตนี เขียนด้วยอักษรจอร์เจียโบราณในยุคราชวงศ์จอร์เจีย ใกล้เบธเลเฮ็ม) มีอายุราว พ.ศ. 938
การจัดจำแนก
กลุ่มภาษาคาร์ตวีเลียนแบ่งออกเป็นสี่ภาษาที่มีความใกล้ชิดกัน:
ภาษายิวจอร์เจียถือว่าเป็นสำเนียงของภาษาจอร์เจีย ซึ่งมีคำยืมจากภาษาฮีบรูและภาษาอราเมอิกเป็นจำนวนมาก
การเชื่อมต่อระดับสูง
ไม่มีความเกี่ยวข้องกับกลุ่มภาษาอื่นแม้แต่กับกลุ่มภาษาคอเคซัสเหนือ นักภาษาศาสตร์บางคนจัดให้อยู่ในตระกูลภาษานอสตราติกแต่การยอมรับความสัมพันธ์ระหว่างภาษาตระกูลนี้กับกลุ่มภาษาคอเคซัสใต้ยังเป็นที่โต้แย้งกันอยู่ เนื่องจากภาษาในกลุ่มนี้มีความสัมพันธ์กับภาษาบาสก์โดยฌพาะระบบการกจึงมีนักภาษาศาสตร์บางท่านกล่าวว่าภาษาทั้งสองนี้อาจมีบรรพบุรุษร่วมกัน
อย่างไรก็ตาม พบความใกล้เคียงทางสัทวิทยาที่เกิดจากการติดต่อกับภาษาในบริเวณใกล้เคียง เช่นการยืมคำระหว่างกันได้มาก รวมทั้งได้รับอิทธิพลทางไวยากรณ์ระหว่างกันด้วย
สถานะทางสังคมและวัฒนธรรม
ภาษาจอร์เจียเป็นภาษาราชการของจอร์เจีย มีผู้ใช้ 90% ของประชากรทั้งหมดและยังเป็นภาษาเขียนหลักและภาษาทางธุรกิจด้วย เขียนด้วยอักษรจอร์เจียที่มีประวัติย้อนหลังไปถึง พ.ศ. 1043
ภาษาเมเกรเลียเขียนด้วยอักษรจอร์เจียตั้งแต่ พ.ศ. 2407 โดยเฉพาะในช่วงจาก พ.ศ. 2473 – 2480 และหลังจาก พ.ศ. 2532 ภาษาลาซเริ่มมีการใช้เป็นภาษาเขียนตั้งแต่ช่วง พ.ศ. 2470 – 2480 และปัจจุบันในตุรกีเขียนด้วยอักษรละติน ผู้พูดภาษาลาซในปัจจุบันลดน้อยลงโดยหันไปใช้ภาษาตุรกีแทน
ทางหลวงแผ่นดินหมายเลข 2148
ทางหลวงแผ่นดินหมายเลข 2148 หรือ ถนนด่านขุนทด-หนองสรวง หรือ ชื่อเรียกช่วงในเขตเทศบาลตำบลด่านขุนทด คือ ถนนเลิศประคอง เป็นทางหลวงที่สำคัญสายหนึ่งของอำเภอด่านขุนทด ซึ่งเป็นเส้นสัญจรหลักสำหรับเข้าตัวเมืองนครราชสีมา มีระยะทางทั้งหมดประมาณ 21.166 กิโลเมตร  แนวถนนสายนี้ทางเริ่มจากถนนสีคิ้ว-ชัยภูมิ (ทางหลวงแผ่นดินหมายเลข 201) หน้าที่ว่าการอำเภอด่านขุนทด ในตำบลด่านขุนทด อำเภอด่านขุนทด จังหวัดนครราชสีมา ไปสิ้นสุดที่ ถนนโคกกรวด-โนนไทย (ทางหลวงแผ่นดินหมายเลข 2068) ที่บริเวณวงเวียนอนุสาวรีย์หลวงพ่อคูณ ปริสุทฺโธ ในตำบลหนองสรวง อำเภอขามทะเลสอ จังหวัดนครราชสีมา
แพ ซ็อง-วู
แพ ซ็อง-วู (เกิดเมื่อวันที่ 21 พฤศจิกายน ค.ศ. 1972) เป็นนักแสดงชาวเกาหลีใต้ เริ่มแสดงภาพยนตร์ตั้งแต่ปี ค.ศ. 1999
เสพติดความเจ็บปวด
"เสพติดความเจ็บปวด" เป็นซิงเกิลของวงดนตรีเดอะเยอร์ส และเป็นซิงเกิลลำดับที่ 2 จากอัลบั้มชุดที่ 2 You (ยู) ประพันธ์เนื้อร้องโดย ยศทร บุญญธนาภิวัฒน์, ประภพ ชมถาวร, เชาวเลข สร่างทุกข์ แต่งทำนองโดย ยศทร บุญญธนาภิวัฒน์ และเรียบเรียงโดย เดอะเยอร์ส ออกจำหน่ายในวันที่ 22 มกราคม พ.ศ. 2558
เนื้อหาของเพลง ประมาณว่า เขาจะปล่อยให้มันเจ็บไปแบบนี้ให้มันไปจนสุด จะเก็บไว้จนกว่าจะทนไม่ไหว หรือจะดูไปเรื่อย ๆ ว่า ความเจ็บปวดแค่นี้ มันจะทำอะไรเราได้ และเราหรือมันที่จะตายก่อนกัน อาจจะเป็นความโรคจิตส่วนตัว ชอบเจ็บปวดก็เป็นไปได้ เพราะคนบางคนก็ชื่นชอบความรู้สึกของตอนอกหัก หรือผิดหวังกับความรักเหมือนกัน นอกจากนี้เนื้อหาของเพลงนี้ยังเป็นเหมือนกึ่ง ๆ การประชดประชันกระแทกแดกดันได้อีกทางหนึ่งกลาย ๆ ด้วย
แยกนาคา
แยกนาคา เป็นสามแยกบริเวณถนนวิรัชหงษ์หยกตัดกับทางหลวงแผ่นดินหมายเลข 4022ในเขตภูเก็ต จังหวัดภูเก็ต
อัลเฟรท ฟ็อน วัลเดอร์เซ
อัลเฟรท ลูทวิช ไฮน์ริช คาร์ล กราฟ ฟ็อน วัลเดอร์เซ (Alfred Ludwig Heinrich Karl Graf von Waldersee) เป็นจอมพลเยอรมันและเป็นหัวหน้าคณะเสนาธิการใหญ่ระหว่าง ค.ศ. 1888–1891 และได้เป็นผู้บัญชาการใหญ่กองกำลังนานาชาติในการปราบกบฏนักมวยในกรุงปักกิ่งเมื่อ ค.ศ. 1900
เขาเกิดในครอบครัวขุนนางและครอบครัวทหารระดับสูงของปรัสเซีย เขาเป็นบุตรของนายพลฟรันทซ์ ไฮน์ริช กราฟ ฟ็อน วัลเดอร์เซ (Franz Heinrich Graf von Waldersee) กับแบร์ทา ฟ็อน ฮือเนอร์ไบน์ (Bertha von Hünerbein) บิดาของเขาเป็นหลานปู่ของเลโอพ็อลท์ที่ 3 ดยุกแห่งอันฮัลท์-เด็สเซา
เขาเข้าศึกษาที่โรงเรียนทหารและได้ติดยศร้อยตรีในกองทัพบกปรัสเซียเมื่อ ค.ศ. 1850 และกลายเป็นทหารหนุ่มผู้มีความโดดเด่นในหน้าที่ เขาออกปฏิบัติการครั้งแรกในสงครามออสเตรีย-ปรัสเซีย ค.ศ. 1866 ในตำแหน่งนายทหารผู้ช่วยของพลเอกทหารปืนใหญ่ เจ้าชายฟรีดริช คาร์ล แห่งปรัสเซีย และได้ติดตามเจ้าชายในยุทธการที่เคอนิชเกร็ทซ์ หลังจากปฏิบัติการครั้งนี้ เขาได้เลื่อนยศเป็นพันตรีและย้ายไปสังกัดกองเสนาธิการปรัสเซีย ต่อมาใน ค.ศ. 1870 เขาได้เป็นผู้ช่วยทูตฝ่ายทหารประจำกรุงปารีส ในช่วงนี้เอง เขาสอดแนมและรวบรวมข้อมูลเกี่ยวกับกำลังรบของกองทัพฝรั่งเศสเผื่อว่าจะเป็นประโยชน์ในวันหน้า
ระหว่างสงครามฝรั่งเศส-ปรัสเซีย วัลเดอร์เซในยศพันโท บทวิเคราะห์กองทัพข้าศึกที่เขาจัดทำไว้ก่อนหน้ากลายเป็นข้อมูลที่มีประโยชน์อย่างมหาศาลต่อแม่ทัพปรัสเซีย เขาได้ติดตามพลเอก แกรนด์ดยุกแห่งมัคเลินบวร์ค-ชเวรีน ในยุทธการใหญ่รอบ ๆ เมืองแม็ส ตัวแกรนด์ดยุกไม่ได้เป็นผู้เจนจัดด้านยุทธวิธี ชัยชนะของปรัสเซียในปฏิบัติการภาคตะวันตกจึงต้องยกเป็นความดีความชอบของวัลเดอร์เซในฐานะที่ปรึกษาเป็นส่วนใหญ่ หลังสงคราม เขาได้รับกางเขนเหล็กชั้น 1
อ้างอิง
18321904
เซาเทิร์นแคลิฟอร์เนีย
เซาเทิร์นแคลิฟอร์เนีย (Southern California) เป็นภูมิภาคทางภูมิศาสตร์และวัฒนธรรม โดยทั่วไปประกอบด้วยรัฐแคลิฟอร์เนียทางตอนใต้ ซึ่งรวมถึงมหานครลอสแอนเจลิสซึ่งเป็นเมืองที่มีประชากรมากเป็นอันดับสองในสหรัฐ ภูมิภาคนี้ประกอบด้วย 10 เทศมณฑลจาก 53 แห่งของแคลิฟอร์เนีย ได้แก่ อิมพีเรียล, เคิร์น, ลอสแอนเจลิส, ออเรนจ์, ริเวอร์ไซด์, ซานเบอร์นาดิโน, ซานดิเอโก, ซานตาบาร์บารา, ซานหลุยส์โอบิสโป และเวนทูรา ทะเลทรายโคโลราโด และแม่น้ำโคโลราโดตั้งอยู่ทางทิศตะวันออกของเซาเทิร์นแคลิฟอร์เนียกับแอริโซนา และซานเบอร์นาดิโนเคาน์ตีมีพรมแดนติดกับเนวาดาทางตะวันออกเฉียงเหนือ ส่วนชายแดนทางใต้ของเซาเทิร์นแคลิฟอร์เนียกับบาฮาแคลิฟอร์เนียเป็นส่วนหนึ่งของชายแดนเม็กซิโก–สหรัฐ
เกาะเฟรเซอร์
เกาะเฟรเซอร์ (Fraser Island) เป็นเกาะบริเวณชายฝั่งทิศใต้ของรัฐควีนส์แลนด์ ประเทศออสเตรเลีย อยู่ห่างจากเมืองบริสเบนไปทางทิศเหนือราว 200 กิโลเมตร (120 ไมล์) เกาะมีความยาวประมาณ 120 กิโลเมตร (75 ไมล์) และกว้างประมาณ 24 กิโลเมตร (15 ไมล์) เกาะได้รับลงทะเบียนเป็นแหล่งมรดกโลกใน ค.ศ. 1992 ถือเป็นเกาะทรายที่ใหญ่ที่สุดในโลก โดยมีพื้นที่ 1,840 ตารางกิโลเมตร และยังเป็นเกาะที่ใหญ่ที่สุดของรัฐควีนส์แลนด์ ใหญ่เป็นอันดับ 6 ของออสเตรเลีย และเป็นเกาะทางฝั่งตะวันออกที่ใหญ่ที่สุดของออสเตรเลีย
วัณโรคปอด
วัณโรคปอดพบได้บ่อยในผู้ที่มีภูมิต้านทานในร่างกายต่ำ (โดยเฉพาะคนไข้ติดเชื้อเอดส์) คนไข้เบาหวาน ตับแข็ง โรคไต ผู้ที่ติดยาเสพติด ดื่มเหล้าจัดหรือพบได้มากในบริเวณที่มีคนอยู่กันอย่างแออัด
วัณโรคปอด (Tuberculosis,tubercle bacillus เรียกสั้นๆ ว่า "ทีบี") เป็นโรคติดต่อที่เกิดจากเชื้อแบคทีเรีย(ประเภท acid-fast bacillus)ชื่อ ไมโครแบคทีเรียม ทูเบอร์คูโลซีส (Mycobacterium Tuberculosis) เชื้อตัวนี้สามารถก่อให้เกิดโรคได้กับอวัยวะทุกส่วนของร่างกาย มิใช่เฉพาะที่ปอดอย่างเดียว
การติดต่อ
การติดต่อของโรคมักจะรับเชื้อเข้าไปในปอดโดยตรงจากการหายใจ การไอ การจาม หรือการพูดคุยกับผู้ป่วยที่เป็นโรคนี้ ดังนั้นผู้ป่วยที่ไม่ได้รับการรักษาอย่างถูกวิธี นอกจากจะเป็นผลเสียต่อสุขภาพแล้ว ยังสามารถเพร่เชื้อไปสู่ผู้อื่นได้ ที่สำคัญการแพร่กระจายเชื้อมักจะเป็นไปอย่างรวดเร็ว เนื่องจากติดต่อได้ง่ายโดยระบบทางเดินหายใจ
อาการ
ใครที่มีอาการน่าสงสัยดังต่อไปนี้ ควรรีบไปพบแพทย์เพื่อตรวจสอบและวินิจฉัยโดยเร็ว อ่อนเพลีย เบื่ออาหาร น้ำหนักลด มีไข้ต่ำๆ ตอนบ่ายหรือเย็น ตกใจตื่น และเหงื่อออกท่วมตัวตอนกลางคืน งุนงง สับสน มีอาการเจ็บหน้าอก อาการไอเรื้อรังเกิน 3 สัปดาห์ หรือไอมีเสมหะปนเลือด
การรักษา
แพทย์จะทำการวินิจฉัยโรคจากการซักประวัติ ตรวจร่างกาย ส่งเอกซเรย์ปอด เก็บเสมหะตรวจและเพาะเชื้อ เผื่อดูผลตรวจยืนยันว่าเป็นโรคนี้หรือไม่
การรักษาในปัจจุบันมี่ความก้าวหน้าไปมาก วัณโรคปอดสามารถรักษาให้หายขาดได้ ด้วยยาที่มีประสิทธิภาพสูงโดยใช้เวลาเพียง 6 เดือนเท่านั้น ส่วนใหญ่หลังรักษาไปแล้ว 2 สัปดาห์ โอกาสแพร่เชื้อจะต่ำลงมากคนไข้สามารถทำงานได้ตามปกติ
หากมุ่งหวังผลการรักษาที่สมบูรณ์ คนไข้จะต้องรับประทานยาอย่างต่อเนื่องและสม่ำเสมอ ตามชนิดและขาดที่แพทย์สั่งจนครบ ปฏิบัติตามคำแนะนำของแพทย์อย่างเคร่งครัด มาเอกซเรย์และตรวจเสมหะตามกำหนดนัดของแพทย์
นอกจากการรับประทานยาแล้ว คนไข้ควรรับประทานอาหารที่มีประโยชน์ โดยเฉพาะเนื้อสัตว์ ไข่ นม ผลไม้ งดสิ่งเสพติดทุกชนิดและมาพบแพทย์ตามนัดหมายทุกครั้ง หรือเมื่อมีอาการผิดปกติ เช่น มีอาการผื่นคัน ตัวเหลือง ตาเหลือง (ซึ่งอาจเกิดเนื่องจากยาที่รับประทานอยู่)
คนไข้ควรระมัดระวังการแพร่เชื้อไปสู่ผู้อื่น เช่น การใช้ช้อนกลางในการรับประทานอาหาร ไอหรือจามใช้ผ้าเช็ดหน้าปิดปาก
การป้องกัน
รักษาสุขภาพให้แข็งแรง ออกกำลังกายสม่ำเสมอ ทานอาหารให้ครบ 5 หมู่ อาจจะตรวจร่างกายโดยการเอกซเรย์ปอดอย่างน้อยปีละครั้ง ถ้าพบว่าเป็นจะได้รักษาก่อนที่โรคจะลุกลาม
บรรณานุกรม
หนังสือพิมพ์สยามรัฐ
วัดแจ้ง (จังหวัดสุราษฎร์ธานี)
วัดแจ้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอ่างทอง อำเภอเกาะสมุย จังหวัดสุราษฎร์ธานี
วัดแจ้งตั้งวัดเมื่อ พ.ศ. 2418 โดยมีพระอาจารย์คล้ำเป็นผู้นำ ซึ่งมีนางจุ้ย นางเคย เป็นผู้อุปถัมภ์ เดิมสถานที่เป็นที่โล่งแจ้ง จึงให้ชื่อว่า "วัดแจ้ง" ในสมัยพระครูอรุณกิจโกศล (พริ้ง โกสโล) มีการซื้อที่ดินให้วัด 2 แปลง สร้างศาลาการเปรียญ วิหาร กุฏิ หอฉัน เมรุ ศาลายาว ห้องสมุด ปลูกพระศรีมหาโพธิ และซ่อมอุโบสถ 2 ครั้ง สร้างซุ้มประตู กำแพงวัด หอระฆัง ต่อมาในสมัยพระครูอรุณกิจโกศล (จำรัส เขมธมฺโม) ได้สร้างอุโบสถหลังใหม่ในที่เดิม วัดแจ้งได้รับการยกย่องเป็นวัดตัวอย่างในปี พ.ศ. 2516 วัดได้รับพระราชทานวิสุงคามสีมาเมื่อ พ.ศ. 2448 ในสมัยพระอาจารย์มีเป็นเจ้าอาวาส
เสนาสนะที่สำคัญ ได้แก่ ศาลาการเปรียญ อุโบสถ ศาลาเอนกประสงค์ มณฑปประดิษฐานรูปเหมือนหลวงพ่อพริ้ง หลวงพ่อพร้อม พระเกจิอาจารย์ชื่อดังของเกาะสมุย
เคอร์ลิง
เคอร์ลิง (Curling) เป็นกีฬาฤดูหนาวประเภททีม แข่งขันบนลานน้ำแข็ง มีถิ่นกำเนิดในสกอตแลนด์ในยุคกลาง โดยพบหลักฐานว่ามีการละเล่นกีฬาชนิดนี้ในฤดูหนาว โดยเล่นในทะเลสาบที่ผิวหน้ากลายเป็นน้ำแข็ง ในช่วงต้นคริสต์ศตวรรษที่ 16 พบอุปกรณ์การเล่นทำด้วยไม้ สลักปีที่สร้างระบุปี ค.ศ. 1511 กีฬาชนิดนี้ต้องอาศัยการประสานงานจากเพื่อนร่วมทีม และการวางแผนกีดกันคู่ต่อสู้ จึงได้รับการเปรียบเปรยว่าเป็น "หมากรุกบนน้ำแข็ง"
ในการเล่นผู้เล่นแต่ละทีมจะต้องผลักก้อนหินแกรนิตรูปกลม เรียกว่า สโตน ให้ไถลไปบนลานน้ำแข็งให้เข้าใกล้เป้าหมายที่เรียกว่า โฮม โดยในระหว่างที่สโตนไถลไป จะมีผู้เล่นอีกสองคน ใช้อุปกรณ์มีลักษณะคล้ายไม้ถูพื้น คอยประคองและปรับเส้นทางการไถล โดยการถูน้ำแข็งบริเวณรอบๆ สโตน แต่ละทีมจะสลับกันผลักก้อนสโตน 8-10 ก้อน ให้เข้าใกล้โฮม และกระทบสโตนของฝ่ายตรงข้ามให้กระเด็นออกห่างโฮม คล้ายกับกีฬาเปตอง โดยผู้เล่นอีกคนหนึ่งอยู่บริเวณโฮมคอยชี้เป้าหมาย และใช้ไม้ถูปรับความเร็วของสโตนฝ่ายตัวเองหรือคู่แข่งที่ถูกกระทบ
กีฬาเคอร์ลิงเคยได้รับการบรรจุแข่งขันในโอลิมปิกฤดูหนาวครั้งที่ 1 เมื่อปี ค.ศ. 1924 ก่อนจะถูกยกเลิกไป ได้มีความพยายามนำกีฬาชนิดนี้กลับมาบรรจุเป๋นกีฬาสาธิตอีกหลายครั้ง และนำกลับมาแข่งขันชิงเหรียญทองตั้งแต่ปี ค.ศ. 1998 จนถึงปัจจุบัน
ระบบการเขียนภาษาบาลี
ระบบกาเขียนภาษาบาลีมีความหลากหลายเนื่องจากภาษาบาลีเป็นภาษาที่ไม่มีระบบการเขียนเป็นของตนเอง แต่เขียนด้วยอักษรหลายชนิดตามแต่ประเทศของผู้ที่นับถือพุทธศาสนา เช่น ในศรีลังกาเขียนด้วยอักษรสิงหล ในพม่าใช้อักษรพม่า ในไทยและกัมพูชาใช้อักษรขอมหรืออักษรเขมรและเปลี่ยนมาใช้อักษรไทยในประเทศไทยเมื่อ พ.ศ. 2436 ซึ่งรายละเอียดการเขียนภาษาบาลีด้วยอักษรชนิดต่างๆมีดังนี้
การเขียนภาษาบาลีด้วยอักษรไทย
การใช้อักษรไทยเขียนภาษาบาลีในปัจจุบันจะพบเห็นได้สองแบบ
การเขียนภาษาบาลีด้วยอักษรโรมัน
สมาคมบาลีปกรณ์ในยุโรปได้พัฒนาการใช้อักษรละตินเพื่อเขียนภาษาบาลี โดยอักษรที่ใช้เขียนได้แก่ a ā i ī u ū e o ṁ k kh g gh ṅ c ch j jh ñ ṭ ṭh ḍ ḍh ṇ t th d dh n p ph b bh m y r l ḷ v s h
การเขียนภาษาบาลีด้วยสัทอักษรสากล
การใช้อักษรโรมันเพื่อจัดพิมพ์เสียงบาลีในพระไตรปิฎกบาลีทำให้เกิดความสะดวกและประสิทธิภาพในการพิมพ์พระไตรปิฎกในทวีปยุโรป ซึ่งเป็นความพยายามในยุคแรก ๆ ของการศึกษาเสียงบาลีที่พิมพ์ด้วยอักษรโรมัน มิใช่เป็นการถ่ายทอดวัฒนธรรมการออกเสียงของชาติต่าง ๆ ในทวีปยุโรปที่ใช้อักษรโรมันในภาษาของตน เช่น การเขียนบาลีเป็นอักษรโรมันว่า me เป็นเสียงสระบาลีว่า <เม> [meː] มิใช่ออกเสียงว่า <มี> [miː] ในภาษาอังกฤษ เป็นต้น ดังนั้นเพื่อความชัดเจนยิ่งขึ้นในการออกเสียงบาลีที่เขียนด้วยอักษรโรมันในพระไตรปิฎก จึงมีความจำเป็นต้องใช้อักษรที่เป็นสากลและมีระบบการออกเสียงกลางที่นานาชาติยอมรับ ได้แก่ สัทอักษรสากล มากำกับการพิมพ์เสียงบาลีในพระไตรปิฎกบาลีอักษรโรมัน เพื่อให้ประชาชนชาวโลกทั่วไปสามารถออกเสียงบาลีได้ตรงกับที่สืบทอดมาในพระไตรปิฎก
สัทอักษรสากลเป็นชุดตัวอักษรที่สมาคมสัทศาสตร์สากลกำหนดขึ้นเพื่อให้เป็นระบบสากลสำหรับใช้ในการบันทึกเสียงพูดในภาษาต่าง ๆ และเพื่อให้ทราบว่าเสียงแต่ละเสียงนั้นมีการออกเสียงอย่างไร ใช้อวัยวะส่วนไหนในการออกเสียง ซึ่งผู้ที่จะใช้สัทอักษรเป็นเครื่องแสดงการออกเสียงก็จะต้องศึกษาและทำความเข้าใจล่วงหน้าร่วมกันก่อนว่า สัทอักษรแต่ละรูปนั้นอธิบายถึงลักษณะการออกเสียงอย่างไร สัทอักษรสากลสำหรับพยัญชนะใช้อักษรโรมันเป็นหลัก และมีการใช้อักษรกรีกบ้าง ส่วนสัทอักษรสากลสำหรับสระใช้อักษรแทนสระมาตรฐานของ แดเนียล โจนส์ (Daniel Jones) เป็นเกณฑ์ นอกจากนั้นยังมีเครื่องหมายเสริมสัทอักษรอื่น ๆ และเครื่องหมายแสดงสัทลักษณ์อื่น ๆ เช่น ความยาว เสียงมีลม (ธนิต) เสียงลักษณะนาสิก เสียงเกิดที่ฟัน เสียงพยัญชนะควบกล้ำ เป็นต้น
ข้อสังเกตบางประการในการใช้สัทอักษรสากลบาลี
ในการแสดงระบบการออกเสียงพยัญชนะบาลีในพระไตรปิฎกอักษรโรมันฉบับนี้ผู้เขียนได้เลือกใช้สัทอักษรสากล (IPA) ถ่ายถอดเสียงพยัญชนะบาลีเทียบเสียงกับอักษรโรมันไว้เป็นครั้งแรกโดยปรับปรุงจากเดิม เพื่อช่วยในการออกเสียงคำให้ถูกต้องยิ่งขึ้น สิ่งที่จัดทำใหม่เพื่อการนี้มีดังนี้
การเลือกใช้สัทอักษรแทนเสียงพยัญชนะระเบิดฐานเพดานแข็ง 4 เสียง
จากการศึกษาข้อมูลเสียงและสัมภาษณ์ผู้เชี่ยวชาญที่ได้ทำการบันทึกเสียงบาลีในพระไตรปิฎก ได้ข้อสรุปการเลือกใช้สัทอักษรแทนเสียงพยัญชนะหยุด แตกต่างออกไปจากที่ได้มีการใช้อยู่ในที่อื่น ๆ ได้แก่ อักษรโรมัน สัททอักษรที่เลือกใช้ c [c] ch [cʰ] j [ɟ] jh [ɟʱ]
การเลือกใช้สัทอักษรสากล [c], [ɟ] มาเทียบเสียงกับหน่วยเสียงพยัญชนะ /c/, /j/ ใน ตารางพยัญชนะบาลีซึ่งเกิดที่เพดานแข็ง ด้วยเห็นว่าตรงตามเกณฑ์ของการใช้สัททอักษรสากลซึ่งเลือกใช้ตัวอักษรธรรมดาให้มากที่สุดในการถอดเสียงและตรงกับหลักเกณฑ์การออกเสียงตามฐานกรณ์ที่เกิดเสียง คือ ฐานเสียงเพดานแข็ง ดังที่กล่าวไว้ในคัมภีร์โบราณแสดงหลักภาษาหรือหลักไวยากรณ์บาลี ชื่อว่า คัมภีร์สัททาวิเสส สัททนีติสุตตมาลาด้วย
สัทอักษรสำหรับหน่วยเสียง /r/
การจัดหน่วยเสียง /r/ เป็นหน่วยเสียงพยัญชนะเปิดปลายลิ้นม้วน (Retroflex approximant) ซึ่งออกเสียงโดยม้วนลิ้นไปทางส่วนหลังของปุ่มเหงือก โดยใช้สัทอักษร [ɻ] เทียบเสียงไว้ ตรงกับหลักเกณฑ์การออกเสียงในคัมภีร์สัททาวิเสส สัทนีติสุตตมาลา ไม่ใช่เป็นเสียงพยัญชนะเปิดฐานปุ่มเหงือก (alveolar approximant) ตามที่บางแห่งได้จัดไว้
สัทอักษรสำหรับพยัญชนะโฆษะ-ธนิต กับพยัญชนะอโฆษะ-ธนิต
การใช้สัทอักษรสำหรับเสียงพยัญชนะโฆษะ-ธนิต (เสียงก้อง-มีลม) กับพยัญชนะอโฆสะ-ธนิต (เสียงไม่ก้อง-มีลม) มีประเด็นสำคัญคือการเลือกใช้สัญลักษณ์ [ ʰ ] และ [ ʱ ] แทนเสียงธนิต (มีลม) ซึ่งเป็นกลุ่มลมที่ตามหลังเสียงหยุดหรือเสียงระเบิด และแบ่งเป็น 2 ประเภท คือ
เพิ่มสัญลักษณ์ประกอบสัทอักษร
จากข้อมูลเสียงบาลีแสดงเสียงฐานฟันของพยัญชนะเสียงหยุดหรือเสียงระเบิดอย่างชัดเจน ดังนั้น ในชุดสัทอักษรสากลบาลีนี้จึงได้เพิ่มสัญลักษณ์ [ ̪ ] เช่นเสียง [t̪], [d̪] เทียบได้กับเสียง /t/, /d/ อักษรโรมัน ตามลำดับ หรือของพยัญชนะเสียดแทรก [s̪] เทียบได้กับเสียง /s/ อักษรโรมัน หรือของพยัญชนะเปิดข้างลิ้น [l̪] เทียบได้กับเสียง /l/ อักษรโรมัน
ตารางแสดง หน่วยเสียงลักษณะสระนาสิก
แคร์รี เพรสตัน
แคร์รี เพรสตัน (อังกฤษ: Carrie Preston; เกิด 21 เดือนมิถุนายน ปี ค.ศ. 1967) เป็นนักแสดง ผู้กำกับ และผู้สร้างภาพยนตร์ชาวอเมริกัน รู้จักกันดีในภาพยนตร์โทรทัศน์ซีรีส์ True Blood, Person of Interest, Crowded, The Good Wife และ The Good Fight  เพรสตันมีชื่อเสียงจากบทบาท Elsbeth Tascioni ในดรามาซีรีส์ The Good Wife และ The Good Fight ของ CBS เธอได้รับการเสนอชื่อเข้าขืงรางวีลสองรอบ Primetime Emmy Award ผู้แสดงนำรับเชิญหญิงยอดเยี่ยม (ดรามาชีรีส์) และไดรับรางวัลหนึ่งครั้ง
ชีวืตช่วงแรกและการศึกษา
เพรสตัน เกิดและเติบโตในเคาน์ตี Macon จอร์เจีย แม่ของเธอเป็นศิลปินและนักบำบัด พ่อเป็นวิศวกรทางเทคนิคภูมิศาสตร์ เธอเริ่มการแสดงในโรงละครชุมชนตั้งแต่ตอนอายุ 8 ขวบและเมื่ออายุ 12 ปี เธอก็เริ่มมีบริษัทโรงหนังหน้าบ้านกับเด็ก ๆ เพื่อนบ้าน น้องชายของเธอก็เป็นนักแสดง John G. Preston ทั้งคู่จบการศึกษาจากโรงเรียนมัธยมปลายใน Macon จอร์เจีย
เพรสตันสำเรํจการศึกษาปริญญาตรี สาขาศิลปศาสตร์ จากมหาวิทยาลัยแห่งเอวันส์วิลล์ รัฐอินดีแอนา ในปี 1990 แล้วตามด้วยปริญญาระดบที่สูงขึ้นจากสถาบันการแสดง Juilliard สาขาการละคร ใน Lincoln Center for the Performing Arts, นิวยอร์ก  (รุ่น 23: 1990-1994)
ฮีมานซู โซนิ
ฮีมานซู โซนิ (Himanshu Soni) เป็นนักแสดงชายชาวอินเดียที่มีชื่อเสียงจากการแสดงเป็น เจ้าชายสิทธัตถะ พระพุทธเจ้า ในภาพยนตร์ซีรีส์เรื่อง พระพุทธเจ้า มหาศาสดาโลก
ประวัติ
เกิดเมื่อวันที่ 1 กุมภาพันธ์ ปี ค.ศ. 1988 (พ.ศ. 2532) ที่เมืองจัยปูร์ (Jaipur) หรือ “ชัยปุระ” โดยก่อนหน้าที่จะมาสร้างชื่อเสียงในมุมไบ เจ้าตัวเคยมีผลงานทางทีวีมาแล้ว แต่ไม่เป็นที่รู้จักมากนัก ในระหว่างที่เขากำลังมีความต้องการจะทำอะไรที่เป็นชิ้นเป็นอัน ก็เป็นช่วงที่มีโปรเจ็กต์ของภาพยนตร์ซีรีส์ "Buddha" (พระพุทธเจ้า มหาศาสดาโลก) เข้ามาพอดี เขาจึงมุ่งมั่นและทำงานหนักเป็นอย่างมากเพื่อซีรีส์เรื่องนี้ จนเขาได้เปิดตัวในฐานะนักแสดงนำหลักของซีรีส์เรื่องนี้ในบทบาทของ เจ้าชายสิทธัตถะ นอกจากนั้นเขายังรับบทเป็น พระศิวะ ในภาพยนตร์อินเดียเรื่อง Neeli Chatri Wale อีกด้วย
เทนโจอิง อาซึกะ
เทนโจอิน อาซึกะ (Alexis Rhodes) เป็นตัวละครหลักของอนิเมะเรื่องเกมกลคนอัจฉริยะ GX สำหรับภาพยนตร์การ์ตูนเรื่องนี้ออกอากาศในสหรัฐอเมริกา และประเทศอื่น ๆ พากย์เสียงโดยซานาเอะ โคบายาชิ
เนื้อเรื่อง
การ์ดที่ใช้หลัก ๆ คือการ์ดตระกูลไซเบอร์เกิรล์ หรือไซเบอร์แองเจิล ประจำอยู่หอโอเบริสก์บลู
ภาคแรก (ปีที่หนึ่ง)
อาซึกะมีความสนใจในตัวของยูกิ จูไดตั้งแต่ตอนเข้าโรงเรียนใหม่ ๆ และหลังจากได้ดูการต่อสู้ระหว่างจูไดกับมันโจเมะครั้งแรก เธอก็เริ่มเข้ามามีความเกี่ยวข้องกับตัวเรื่องยิ่งขึ้น ในช่วงภาคนี้มักจะออกมาพร้อมกับเพื่อนร่วมหอจุงโกะและโมโมเอะ อาซึกะและมารุฟุจิ เรียวมักจะแลกเปลี่ยนข้อมูลของพี่ของตน เทนโจอิง ฟุบุกิอยู่เสมอ ถึงแม้จะเธอชอบบ่นเกี่ยวกับการกระทำของพี่ตนเอง แต่สิ่งนั้นกลับให้เห็นถึงความเป็นห่วงเป็นใยฟุบุกิอยู่บ่อยครั้ง
ภาคสอง (ปีที่สอง)
อาซึกะปฏิเสธการเป็นดาวโรงเรียนจากอาจารย์โครนอสและฟุบุกิ พร้อมกับย้ายไปอยู่ในอาคารพิเศษที่มันโจเมะสร้างขึ้นที่หอโอซิริสเรด
อาซึกะถูกล้างสมองจากพวกสมาคมแห่งแสง (光の結社, Society of Light) หลังจากพ่ายแพ้ให้กับมันโจเมะ อย่างไรก็ตามเธอก็มิได้กลายมาเป็นคนเย็นชาเช่นเดียวกับคนอื่น ๆ ที่เป็นเหมือนกัน แต่เธอกลับช่วยไม่ให้จุงโกะและโมโมเอะเข้ามาร่วมด้วยกับเธอ พร้อมกับถือคติว่า "เพื่อรักษาความภาคภูมิของสตรีแห่งโอเบริสก์บลู" หลังจากนั้นอาซึกะก็กลับมาเป็นเหมือนเดิมเมื่อได้สู้กับจูได
ภาคสี่ (ปีที่สามช่วงปลาย)
อาซึกะได้ย้ายกลับเข้าไปอยู่ในหอโอเบลิสก์บลูดังเดิม เธอตัดสินใจว่าหลังจากจบการศึกษาแล้วก็จะไปศึกษาต่อในวิทยาลัยในทวีปอเมริกาเหนือ อาซึกะยังได้คู่กับจูไดในการต่อสู้กับทีระโนะ เคนซัง และซาโอโตเมะ เร อาซึกะได้สังเกตเห็นและกังวลถึงความเปลี่ยนแปลงในตัวของจูไดอยู่เสมอ แต่หลังจากคืนนั้นเธอก็ผ่อนคลายและดีใจกับการที่จูไดได้กลับมาเป็นตัวของตัวเองดั้งเดิม เมื่อมิสเตอร์ทีบุกดูเอล อคาเดมี อะซึกะพร้อมด้วยอีกหลายคนได้พยายามต่อสู้กับพวกมัน แต่พวกเธอกลับพ่ายแพ้และตกเข้าไปอยู่ในโลกของดากร์เนส แต่ในที่สุดทุกสิ่งก็กลับมาเป็นเหมือนเดิมด้วยความช่วยเหลือของจูได
โชพร้อมด้วยมันโจเมะ และ อาซึกะ ได้รับคัดเลือกให้เป็นผู้มีความเป็นเลิศในการดูเอลจบการศึกษา
Alexis Rhodes Personaggi di Yu-Gi-Oh! GX
ประเทศตรินิแดดและโตเบโกในโอลิมปิกฤดูร้อน 1984
ประเทศตรินิแดดและโตเบโก เข้าร่วมแข่งขันกีฬาโอลิมปิกฤดูร้อนครั้งที่ 10 ค.ศ. 1984 (พ.ศ. 2527) ณ ลอสแอนเจลิส ประเทศสหรัฐอเมริการะหว่างวันที่ 28 กรกฎาคม – 12 สิงหาคม พ.ศ. 2527 ส่งนักกีฬาเข้าแข่งขันทั้งหมด 16 คน แข่งขัน 14 รายการใน 5 ชนิดกีฬา
อุกฤษณ์ วงศ์มีมา
อุกฤษณ์ วงศ์มีมา (เกิด 9 กรกฎาคม พ.ศ. 2534) เป็นนักฟุตบอลชาวไทยเล่นในตำแหน่งผู้รักษาประตู ปัจจุบันลงเล่นตำแหน่งผู้รักษาประตูให้กับโปลิศ เทโร ในไทยลีก โดยเขาลงเล่นให้กับสโมสรฟุตบอลราชบุรี มิตรผล เป็นเวลานานกว่า 11 ปี
นัมบ์/อานคอร์
"นัมบ์/อานคอร์" เป็นเพลงของนักร้องแร็ปชาวอเมริกัน เจย์-ซี และวงดนตรีร็อก ลิงคินพาร์ก จากอัลบั้ม คอลลิชันคอร์ส (พ.ศ. 2547) ออกจำหน่ายเป็นซิงเกิลในวันที่ 13 ธันวาคม พ.ศ. 2547 โดยวอร์เนอร์บราเธอร์สเรเคิดส์ และ ร็อก-เอ-เฟลลาเรเคิดส์ เป็นเพลงที่มีการผสมเนื้อเพลงระหว่างเพลง "นัมบ์" ซิงเกิลของลิงคินพาร์กเมื่อปี พ.ศ. 2546 กับเพลง "อานคอร์" ของเจย์-ซี โดยเพลงนี้ได้เข้าสู่อันดับที่ 20 ในชาร์ตบิลบอร์ดฮอต 100 ติดอันดับที่ 14 ในชาร์ตซิงเกิลแห่งสหราชอาณาจักร อันดับที่ 5 ในชาร์ตซิงเกิลฝรั่งเศส และเนเธอร์แลนด์ และติดอันดับ 1 ในชาร์ตซิงเกิลไอร์แลนด์ เป็นเวลา 3 สัปดาห์ นอกจากนี้ เพลงนี้ยังได้ชนะรางวัลแกรมมี สาขาร่วมแสดงประเภทแร็ป/ร้องยอดเยี่ยม ที่งานประกาศผลรางวัลแกรมมี ครั้งที่ 48 ในวันที่ 8 กุมภาพันธ์ พ.ศ. 2549
ประเทศโกตดิวัวร์ในโอลิมปิกเยาวชนฤดูร้อน 2014
ประเทศโกตดิวัวร์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติโกตดิวัวร์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 4 ชนิดกีฬา ผลการแข่งขันครั้งนี้ประเทศโกตดิวัวร์ไม่ได้รับเหรียญรางวัล
อุยก๋วน
อุยก๋วน เป็นชื่อของขุนนางในยุคสามก๊กถึง 2 คนซึ่งอาจหมายถึง
ประเทศโกตดิวัวร์ในโอลิมปิกเยาวชนฤดูร้อน 2014
กรีฑา
ผลการแข่งขันดังนี้ :
ยูโด
ผลการแข่งขันดังนี้ :
พรรคสหประชาชน (สิงคโปร์)
พรรคสหประชาชน (United People's Party) เป็นพรรคการเมืองในสิงคโปร์ ก่อตั้งโดยอดีตผู้นำของพรรคกิจประชาชน โองเองกวนเมื่อ พ.ศ. 2504 พรรคนี้ได้ที่นั่งเดียว (คือโองเองกวน) ในการเลือกตั้ง พ.ศ. 2506 หลังจากที่สิงคโปร์เข้าร่วมกับสหพันธรัฐมาเลเซีย ในพ.ศ. 2507 โองได้ลาออกจากตำแหน่ง ส.ส. เมื่อมีการเลือกตั้งซ่อม พรรคกิจประชาชนได้รับเลือก พรรคนี้สลายตัวไปหลังการเลือกตั้ง พ.ศ. 2511
ยูฟ่าแชมเปียนส์ลีก ฤดูกาล 2015–16 รอบคัดเลือกและรอบเพลย์ออฟ
รอบคัดเลือกและรอบเพลย์ออฟ ในการแข่งขันยูฟ่าแชมเปียนส์ลีก ฤดูกาล 2015–16 เริ่มแข่งขันในวันที่ 30 มิถุนายน พ.ศ. 2558 (ค.ศ. 2015) จนถึงวันที่ 26 สิงหาคม พ.ศ. 2558 (ค.ศ. 2015). รวมทั้งหมด 56 ทีมที่เข้าร่วมการแข่งขันในรอบคัดเลือกและรอบเพลย์ออฟที่จะตัดสินหาทีมเข้ารอบจำนวน 10 ทีมเข้าสู่ 32 ทีมใน รอบแบ่งกลุ่ม ของ ยูฟ่าแชมเปียนส์ลีก ฤดูกาล 2015–16.
เวลาทั้งหมดเป็น CEST (UTC+2).
วันแข่งขันและวันจับสลากในแต่ละรอบ
การจับสลากทั้งหมดจัดขึ้นที่สำนักงานใหญ่ของยูฟ่า ในเมืองนียง, ประเทศสวิตเซอร์แลนด์.
ทีมวาง
แปดทั้งหมดที่จะลงเล่นในรอบคัดเลือกรอบแรก. การจับสลากมีขึ้นเมื่อวันที่ 22 มิถุนายน ค.ศ. 2015.
นัด
นัดแรกจะแข่งขันกันในวันที่ 30 มิถุนายน และ 1 กรกฎาคม, และนัดที่สองจะแข่งขันกันในวันที่ 7 กรกฎาคม พ.ศ. 2558. <section begin=firstroundmatch />
นัดแรก
<div id="ลินคอล์น เรด อิมป์ส พบ ซานตา โคโลมา">
<div id="ครูเซเดอร์ส พบ เลวาเดีย ทอลลินน์">
<div id="บี36 ทอร์ชาฟน์ พบ เดอะ นิว เซนต์ส">
นัดที่สอง
<div id="เลวาเดีย ทอลลินน์ พบ ครูเซเดอร์ส"> ''รวมผลสองนัด เสมอ 1–1. ครูเซเดอร์ส ชนะด้วยกฏยิงประตูทีมเยือน.''
<div id="ซานตา โคโลมา พบ ลินคอล์น เรด อิมป์ส"> รวมผลสองนัด ลินคอล์น เรด อิมป์ส ชนะ 2–1.
<div id="เดอะ นิว เซนต์ส พบ บี36 ทอร์ชาฟน์"> รวมผลสองนัด เดอะ นิว เซนต์ส ชนะ 6–2.
ทีมวาง
ทั้งหมด 34 ทีมลงเล่นในรอบคัดเลือกรอบสอง: 30 ทีมที่ได้เข้ามาในเล่นในรอบนี้, และผู้ชนะสี่ทีมของรอบคัดเลือกรอบแรก. การจับสลากมีขึ้นเมื่อวันที่ 22 มิถุนายน พ.ศ. 2558 (ค.ศ. 2015).
นัด
นัดแรกจะแข่งขันกันในวันที่ 14 และ 15 กรกฎาคม และนัดที่สองจะแข่งขันกันในวันที่ 21 และ 22 กรกฎาคม พ.ศ. 2558. <section begin=secondroundmatch />
<section end=secondroundmatch />
นัดแรก
<div id="เวนท์สปิลส์ พบ เอชเจเค">
<div id="ลูโดโกเร็ตส์ ราซกราด พบ มิลซามี ออร์ฮาย">
<div id="ฮิเบอร์เนียนส์ พบ มัคคาบี เทล อาวีฟ">
<div id="โมลเด พบ ปยูนิค">
<div id="สเคนเดอร์เบอู คอร์เช พบ ครูเซเดอร์ส">
<div id="เดอะ นิว เซนต์ส พบ วีเดโอตอน">
<div id="มารีบอร์ พบ อัสตานา">
<div id="ปาร์ตีซาน พบ ดีลา กอรี">
<div id="ซาราเยโว พบ เลซ พอซนัน">
<div id="คาราบัค พบ รูดาร์ ปลิเยฟยา">
<div id="มัลเมอ แอฟแอฟ พบ ซัลกิริส วิลนิอุส">
<div id="บาแตบารือเซา พบ ดันดอล์ก">
<div id="เซลติก พบ เซนต์ยาร์นาน">
<div id="ดีนาโม ซาเกร็บ พบ ฟอลา เอช">
นัดที่สอง
<div id="ปยูนิค พบ โมลเด"> รวมผลสองนัด โมลเด ชนะ 5–1.
<div id="มิลซามี ออร์ฮาย พบ ลูโดโกเร็ตส์ ราซกราด"> รวมผลสองนัด มิลซามี ออร์ฮาย ชนะ 3–1.
<div id="เอชเจเค พบ เวนท์สปิลส์"> รวมผลสองนัด เอชเจเค ชนะ 4–1.
<div id="มัคคาบี เทล อาวีฟ พบ ฮิเบอร์เนียนส์"> รวมผลสองนัด มัคคาบี เทล อาวีฟ ชนะ 6–3.
<div id="วาร์ดาร์ พบ อาโปเอล"> ''รวมผลสองนัด เสมอ 1–1. อาโปเอลชนะด้วยกฏยิงประตูทีมเยือน.''
<div id="ลินคอล์น เรด อิมป์ส พบ มิดทิลแลนด์"> รวมผลสองนัด มิดทิลแลนด์ ชนะ 3–0.
<div id="ครูเซเดอร์ส พบ สเคนเดอร์เบอู คอร์เช"> รวมผลสองนัด สเคนเดอร์เบอู คอร์เช ชนะ 6–4.
<div id="อัสตานา พบ มารีบอร์"> รวมผลสองนัด อัสตานา ชนะ 3–2.
<div id="ฟอลา เอช พบ ดีนาโม ซาเกร็บ"> รวมผลสองนัด ดีนาโม ซาเกร็บ ชนะ 4–1.
<div id="สเตอัว บูคูเรสตี พบ เทรนซิน"> รวมผลสองนัด สเตอัว บูคูเรสตี ชนะ 4–3.
<div id="วีเดโอตอน พบ เดอะ นิว เซนต์ส"> รวมผลสองนัด วีเดโอตอน ชนะ 2–1.
<div id="รูดาร์ ปลิเยฟยา พบ คาราบัค"> รวมผลสองนัด คาราบัค ชนะ 1–0.
<div id="เลซ พอซนัน พบ ซาราเยโว"> รวมผลสองนัด เลซพอซนัน ชนะ 3–0.
<div id="ดันดอล์ก พบ บาแตบารือเซา"> รวมผลสองนัด บาแตบารือเซา ชนะ 2–1.
ทีมวาง
รอบคัดเลือกรอบสามแบ่งแยกออกเป็นสองส่วน: เส้นทางแชมเปียนส์ (สำหรับแชมป์ลีก) และเส้นทางลีก (สำหรับทีมที่ไม่ได้เป็นแชมป์ลีก). ทีมผู้แพ้ของสองส่วนนี้จะผ่านเข้าไปเล่น ยูฟ่ายูโรปาลีก ฤดูกาล 2015–16 รอบเพลย์ออฟ.
ทั้งหมด 30 ทีมจะได้ลงเล่นในรอบคัดเลือกรอบสาม:
การจับสลากมีขึ้นเมื่อวันที่ 17 กรกฎาคม พ.ศ. 2558 (ค.ศ. 2015).
นัด
นัดแรกจะแข่งขันกันในวันที่ 28 และ 29 กรกฎาคม, และนัดที่สองจะแข่งขันกันในวันที่ 4 และ 5 สิงหาคม พ.ศ. 2558 (ค.ศ. 2015). <section begin=thirdroundmatch />
!colspan=6|เส้นทางทีมที่เป็นแชมป์ลีก
!colspan=6|เส้นทางทีมที่ไม่ได้เป็นแชมป์ลีก
นัดแรก
<div id="ซีเอสเคเอ มอสโก พบ สปาร์ตา ปราก">
<div id="มิลซามี ออร์ฮาย พบ สเคนเดอร์เบอู คอร์เช">
<div id="มิดทิลแลนด์ พบ อาโปเอล">
<div id="พานาธิไนกอส พบ คลับ บรูซ">
<div id="เฟแนร์บาห์เช พบ ชัคตาร์ โดเนตสค์">
<div id="วีเดโอตอน พบ บาแตบารือเซา">
<div id="ดีนาโม ซาเกร็บ พบ โมลเด">
<div id="เรด บูลล์ ซัลซ์บวร์ก พบ มัลเมอ">
<div id="สเตอัว บูคูเรสตี พบ ปาร์ตีซาน">
<div id="เลซพอซนัน พบ บาเซิล">
<div id="เซลติก พบ คาราบัค">
<div id="ราปิด เวียนนา พบ อายักซ์">
นัดที่สอง
<div id="อาโปเอล พบ มิดทิลแลนด์"> ''รวมผลสองนัด เสมอ 2–2. อาโปเอลชนะด้วยกฏยิงประตูทีมเยือน.''
<div id="อายักซ์ พบ ราปิด เวียนนา"> รวมผลสองนัด ราปิด เวียนนา ชนะ 5–4.
<div id="มอนาโก พบ ยัง บอยส์"> รวมผลสองนัด มอนาโก ชนะ 7–1.
<div id="อัสตานา พบ เอชเจเค"> รวมผลสองนัด อัสตานา ชนะ 4–3.
<div id="คาราบัค พบ เซลติก"> รวมผลสองนัด เซลติก ชนะ 1–0.
<div id="สปาร์ตา ปราก พบ ซีเอสเคเอ มอสโก"> รวมผลสองนัด ซีเอสเคเอ มอสโก ชนะ 5–4.
<div id="บาแตบารือเซา พบ วีเดโอตอน"> รวมผลสองนัด บาแตบารือเซา ชนะ 2–1.
<div id="บาเซิล พบ เลซ พอซนัน"> รวมผลสองนัด บาเซิล ชนะ 4–1.
<div id="ปาร์ตีซาน พบ สเตอัว บูคูเรสตี"> รวมผลสองนัด ปาร์ตีซาน ชนะ 5–3.
<div id="มัลเมอ พบ เรด บูลล์ ซัลซ์บวร์ก"> รวมผลสองนัด มัลเมอ ชนะ 3–2.
<div id="กลึบบรึคเคอ พบ พานาธิไนกอส"> รวมผลสองนัด กลึบบรึคเคอ ชนะ 4–2.
<div id="สเคนเดอร์เบอู คอร์เช พบ มิลซามี ออร์ฮาย"> รวมผลสองนัด สเคนเดอร์เบอู คอร์เช ชนะ 4–0.
<div id="วิกตอเรีย พิลเซน พบ มัคคาบี เทล อาวีฟ"> รวมผลสองนัด มัคคาบี เทล อาวีฟ ชนะ 3–2.
<div id="ชัคตาร์ โดเนตสค์ พบ เฟแนร์บาห์เช"> รวมผลสองนัด ชัคตาร์ โดเนตสค์ ชนะ 3–0.
ทีมวาง
รอบเพลย์ออฟแบ่งแยกออกเป็นสองส่วน: เส้นทางแชมเปียนส์ (สำหรับแชมป์ลีก) และเส้นทางลีก (สำหรับทีมที่ไม่ได้เป็นแชมป์ลีก). ทีมผู้แพ้ของสองส่วนนี้จะผ่านเข้าไปเล่น ยูฟ่ายูโรปาลีก ฤดูกาล 2015–16 รอบแบ่งกลุ่ม.
รวมทั้งหมด 20 ทีมลงเล่นในรอบเพลย์ออฟ:
การจับสลากมีขึ้นในวันที่ 7 สิงหาคม พ.ศ. 2558 (ค.ศ. 2015).
นัด
นัดแรกจะแข่งขันกันในวันที่ 18 และ 19 สิงหาคม, และนัดที่สองจะแข่งขันกันในวันที่ 25 และ 26 สิงหาคม พ.ศ. 2558 (ค.ศ. 2015).
นัดแรก
<div id="อัสตานา พบ อาโปเอล">
<div id="บาแตบารือเซา พบ ปาร์ตีซาน">
<div id="ลาซีโอ พบ ไบเออร์ เลเวอร์คูเซน">
<div id="แมนเชสเตอร์ยูไนเต็ด พบ กลึบ บรึคเคอ">
<div id="สปอร์ติง ลิสบอน พบ ซีเอสเคเอ มอสโก">
<div id="สเคนเดอร์เบอู คอร์เช พบ ดีนาโม ซาเกร็บ">
<div id="ราปิด เวียนนา พบ ชัคตาร์ โดเนตสค์">
<div id="บาเลนเซีย พบ มอนาโก">
นัดที่สอง
<div id="ดีนาโม ซาเกร็บ พบ สเคนเดอร์เบอู คอร์เช"> รวมผลสองนัด ดีนาโม ซาเกร็บ ชนะ 6–2.
<div id="มัลเมอ พบ เซลติก"> รวมผลสองนัด มัลเมอ ชนะ 4–3.
<div id="มัคคาบี เทล อาวีฟ พบ บาเซิล"> ''รวมผลสองนัด เสมอ 3–3. มัคคาบี เทล อาวีฟ ชนะด้วยกฏยิงประตูทีมเยือน.''
<div id="มอนาโก พบ บาเลนเซีย"> รวมผลสองนัด บาเลนเซีย ชนะ 4–3.
<div id="อาโปเอล พบ อัสตานา"> รวมผลสองนัด อัสตานา ชนะ 2–1.
<div id="ไบเออร์ เลเวอร์คูเซน พบ ลาซีโอ"> รวมผลสองนัด ไบเออร์ เลเวอร์คูเซน ชนะ 3–1.
<div id="กลึบ บรึคเคอ พบ แมนเชสเตอร์ยูไนเต็ด"> รวมผลสองนัด แมนเชสเตอร์ยูไนเต็ด ชนะ 7–1.
<div id="ซีเอสเคเอ มอสโก พบ สปอร์ติง ลิสบอน"> รวมผลสองนัด ซีเอสเคเอ มอสโก ชนะ 4–3.
อับดับผู้ทำประตูสูงสุด
แหล่งที่มา:
เอียวหงี
เอียวหงี (, ? — ค.ศ. 235) ชื่อรอง เว่ยกง เป็นขุนนางของรัฐ จ๊กก๊ก ในช่วง สมัยสามก๊ก ของจีน
ชีวิตและการทำงาน
เอียวหงีเป็นชาวเมือง เซียงหยาง แคว้นเกงจิ๋ว ซึ่งอยู่ราว ๆ เซียงหยาง มณฑลหูเป่ย์ ในปัจจุบัน เขาเกิดในปลายราชวงศ์ฮั่นตะวันออก และในตอนแรกทำหน้าที่เป็นนายทะเบียน (主簿) ภายใต้ ปอกุ๋น (傅羣) ผู้ตรวจการ (刺史) ของแคว้นเกงจิ๋ว ก่อนจะแปรพักตร์ไปหา กวนอู ขุนพลภายใต้ขุนศึก เล่าปี่ ก่อนจะถูกส่งตัวไปทำงานที่เสฉวน(ซึ่งเป็นเมืองหลักของแคว้นเอ๊กจิ๋วในเวลานั้น) โดยได้พบกับเล่าปี่และได้สนทนากัน เล่าปี่พึงพอใจในเอียวหงีเป็นอย่างมากจึงมอบภาระหน้าที่เสมียนให้ดูแล หลังเล่าปี่ตั้งตนเป็นอ๋อง เขาได้รับการเลื่อนขั้นให้เป็นนายอาลักษณ์
ดูเพิ่ม
235
ทางหลวงแผ่นดินหมายเลข 4030
ทางหลวงแผ่นดินหมายเลข 4030 แยกบ้านเคียน-แยกราไวย์ ทางหลวงสายนี้มีจุดเริ่มต้นที่ทางหลวงแผ่นดินหมายเลข 402 ที่หลักกิโลเมตร 32+200 แต่เดิมสิ้นสุดที่สามแยกเชิงทะเล ปัจจุบันได้รวมกับทางหลวงแผ่นดินหมายเลข 4025 ช่วงแยกเชิงทะเล-หาดสุรินทร์ และทางหลวงแผ่นดินหมายเลข 4233 ทั้งหมด ทางหลวงสายนี้เป็นถนน 2 ช่องจราจร ยกเว้นช่วงผ่านชุมชนกมลา เป็นถนน 4 ช่องจราจร ช่วงตั้งแต่หาดสุรินทร์-หลักกิโลเมตรที่ 41+000 เส้นทางมีความคดเคี้ยว ลาดชัน สลับทางราบ เส้นทางสายนี้มีระยะทางประมาณ 43 กิโลเมตร อยู่ในความรับผิดชอบของแขวงการทางภูเก็ต ยกเว้นช่วงหลัก ก.ม.22+390-ก.ม22+990 อยู่ในความรับผิดชอบของเทศบาลเมืองป่าตอง หลัก ก.ม.28+290-ก.ม.29+790 อยู่ในความรับผิดชอบของเทศบาลตำบลกะรน
พระศาสตา
พระศาสตา (IAST Śāstā) เป็นเทพารักษ์พื้นเมืองของชาวทราวิฑ ที่ถูกผนวกรวมการผสานความเชื่อในศาสนาพราหมณ์ ฮินดู เทพารักษ์องค์นี้มักมีความเกี่ยวข้องกับพระอิศวรและพระนารายณ์ ในเทพปกรณัมพราหมณ์ ฮินดู พระศัสตราเป็นคำไวพจน์อีกนามหนึ่งของพระอัยยัปปัน อันเป็นบุตรของพระอินทร์ศวรและนางเทพอัปสรโมหินี(พระหริหระ) โดยทั่วไปฐานะพระองค์คือเทพ/ผีบรรพชน(กุลเทวดา)ของหมู่บ้านและชุมชน ในอินเดียใต้ โดยทั่วไปกล่าวกันว่าพระองค์คือพระอัยยัปปันในรัฐเกรละและพระอัยนาร์ในรัฐทมิฬนาฑู
ประเทศออสเตรียในโอลิมปิกฤดูหนาว 1924
ประเทศออสเตรีย เข้าร่วมแข่งขันกีฬาโอลิมปิกฤดูหนาวครั้งที่ 1 ค.ศ. 1924 (พ.ศ. 2467) ณ ชามอนี ประเทศฝรั่งเศสระหว่างวันที่ 25 มกราคม - 5 กุมภาพันธ์ พ.ศ. 2467 ส่งนักกีฬาเข้าแข่งขันทั้งหมด 4 คน แข่งขัน 3 รายการใน 1 ชนิดกีฬา
เหลียงซี
เหลียงซี (Liang Xu, ? — ?) เสนาบดีแห่งจ๊กก๊กโดยก่อนหน้านั้นได้เคยรับใช้ วุยก๊ก มาก่อน
แต่เดิมเหลียงซีรับราชการอยู่ที่เมืองเทียนสุ่ยและเป็นเพื่อนสนิทกับ เกียงอุย เมื่อเกียงอุยได้ยอมแพ้ต่อจ๊กก๊กเขาจึงได้มาติดต่อเหลียงซีให้ยอมแพ้ซึ่งเหลียงซีก็ได้ยอมแพ้ต่อจ๊กก๊กและได้รับตำแหน่งเป็นเจ้าเมืองเทียนสุ่ย
12 กรกฎาคม
วันที่ 12 กรกฎาคม เป็นวันที่ 193 ของปี (วันที่ 194 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 172 วันในปีนั้น
ต้นไม้ชแตร์น–บรอโก
ในทฤษฎีจำนวน ต้นไม้ชแตร์น–บรอโก (Stern–Brocot tree) เป็นต้นไม้ทวิภาคสมบูรณ์อนันต์ซึ่งจุดยอดสมนัยแบบหนึ่งต่อหนึ่งกับจำนวนตรรกยะบวก ซึ่งเรียงจากซ้ายไปขวาดังในต้นไม้ค้นหา (search tree)
รากของต้นไม้ชแตร์น–บรอโกสมนัยกับจำนวน 1 อาจนิยามความสัมพันธ์แบบพ่อแม่-ลูกระหว่างจำนวนในพจน์เศษส่วนต่อเนื่องหรือมีเดียนต์ (mediant) และวิถีในต้นไม้จากรากถึงจำนวน q อื่นใดให้ลำดับค่าใกล้เคียงของ q โดยตัวส่วนที่น้อยกว่า q เนื่องจากต้นไม้นี้มีจำนวนตรรกยะบวกทุกตัวครั้งเดียว การค้นหาในแนวกว้างของต้นไม้นี้จึงให้วิธีแสดงรายการจำนวนตรรกยะบวกทุกตัวซึ่งสัมพันธ์ใกล้ชิดกับลำดับแฟรีย์ (Farey sequence)
เร็กซอน ฟลอเรส
เร็กซอน ฟลอเรส (Rexon Flores) นักมวยสากลชาวฟิลิปปินส์ เกิดเมื่อ 18 มกราคม พ.ศ. 2526 ที่เมืองกาดิซ ประเทศฟิลิปปินส์ สถิติการชก 30 ครั้ง ชนะ 20 (น็อค 9) เสมอ 4 แพ้ 6
ประเทศแคนาดาในโอลิมปิกฤดูหนาว 1924
ประเทศแคนาดา เข้าร่วมแข่งขันกีฬาโอลิมปิกฤดูหนาวครั้งที่ 1 ค.ศ. 1924 (พ.ศ. 2467) ณ ชามอนี ประเทศฝรั่งเศสระหว่างวันที่ 25 มกราคม - 5 กุมภาพันธ์ พ.ศ. 2467 ส่งนักกีฬาเข้าแข่งขันทั้งหมด 12 คน แข่งขัน 8 รายการใน 3 ชนิดกีฬา
ศุภชัย ใจเด็ด
ศุภชัย ใจเด็ด (เกิด 1 ธันวาคม พ.ศ. 2541) เป็นนักฟุตบอลอาชีพชาวไทย ปัจจุบันเล่นตำแหน่งกองหน้าให้กับบุรีรัมย์ ยูไนเต็ดในไทยลีก และทีมชาติไทย
ศุภชัย คว้าตำแหน่งดาวซัลโวของไทยลีก ฤดูกาล 2565–66 ซึ่งเป็นคนไทยคนแรกในรอบ 10 ปีหลังจากธีรศิลป์ แดงดา ทำได้ในฤดูกาล 2555
โอสถสภา / ซุปเปอร์ พาวเวอร์
ศุภชัยทำหนึ่งประตูตลอดการลงเล่นให้กับโอสถสภา/ซุปเปอร์ พาวเวอร์ ในนัดที่โอสถสภาเปิดบ้านแพ้ให้กับบีอีซี เทโรศาสน 2–3 เมื่อวันที่ 9 มีนาคม 2559
ฤดูกาล 2560
ในเดือนตุลาคม 2559 บุรีรัมย์ ยูไนเต็ดบรรลุข้อตกลงในการคว้าตัวศุภชัย ใจเด็ด จากซุปเปอร์ พาวเวอร์ สมุทรปราการ โดยเขาจะได้สวมเสื้อหมายเลข 22
ฤดูกาล 2561
ก่อนเปิดฤดูกาล ศุภชัยได้เปลี่ยนไปใส่เสื้อหมายเลข 9 ต่อมาในวันที่ 4 กรกฎาคม 2561 ศุภชัยทำประตูและแฮตทริกแรกนับตั้งแต่ย้ายมาอยู่กับบุรีรัมย์ โดยทำได้ในการแข่งขันช้าง เอฟเอคัพ รอบ 32 ทีมสุดท้าย นัดที่บุรีรัมย์เปิดบ้านเอาชนะลำปาง เอฟซี 6–0 ต่อมาในวันที่ 25 กรกฎาคม 2561 ช้าง เอฟเอคัพรอบ 16 ทีมสุดท้าย ศุภชัยทำประตูในนัดที่บุรีรัมย์บุกไปชนะนครปฐม ยูไนเต็ด 2–1 ต่อมาในวันที่ 1 สิงหาคม ช้าง เอฟเอคัพรอบ 8 ทีมสุดท้าย ศุภชัยทำประตูขึ้นนำช่วยให้บุรีรัมย์บุกไปชนะการท่าเรือที่แพตสเตเดียม 3–1 ผ่านเข้าสู่รอบรองชนะเลิศได้สำเร็จ และในวันที่ 12 กันยายน ศุภชัยทำสองประตูในลีก นัดที่บุรีรัมย์เปิดบ้านแซงชนะสุโขทัย เอฟซี 4–1
ฤดูกาล 2562
ในวันที่ 2 กุมภาพันธ์ พ.ศ. 2562 การแข่งขันไทยแลนด์แชมเปียนส์คัพ ศุภชัยทำสองประตูแซงช่วยให้บุรีรัมย์เอาชนะเชียงราย ยูไนเต็ด ที่สนามกีฬากองทัพบก 3–1 พาทีมคว้าแชมป์ไทยแลนด์แชมเปียนส์คัพสมัยแรกได้สำเร็จ ต่อมาในวันที่ 19 เมษายน พ.ศ. 2562 ศุภชัยทำประตูแรกในลีกช่วยให้บุรีรัมย์เปิดบ้านตามตีเสมอตราด 1–1 ต่อมาในวันที่ 1 มิถุนายน พ.ศ. 2562 ศุภชัยทำประตูที่ 2 ในลีก ในนัดที่บุรีรัมย์บุกไปเสมอสุโขทัยที่สนามทุ่งทะเลหลวง 1–1 ต่อมาในวันที่ 19 มิถุนายน พ.ศ. 2562 การแข่งขันช้าง เอฟเอคัพ รอบ 32 ทีมสุดท้าย ศุภชัยทำหนึ่งประตู ช่วยให้บุรีรัมย์เปิดบ้านเอาชนะลำปางไปได้ 4–1 ผ่านเข้าสู่รอบ 16 ทีมสุดท้ายได้สำเร็จ ต่อมาในวันที่ 7 สิงหาคม พ.ศ. 2562 ช้าง เอฟเอคัพ รอบ 8 ทีมสุดท้าย บุรีรัมย์บุกไปตามตีเสมอตราด 2–2 ทั้งที่ถูกนำก่อน 0–2 ทำให้ต้องตัดสินด้วยการยิงลูกโทษ ซึ่งศุภชัยเป็นผู้ยิงคนที่สอง และเขาก็ยิงเข้าไปได้ สุดท้าย บุรีรัมย์สามารถเอาชนะตราดในการยิงลูกโทษไปได้ 5–4 ผ่านเข้าสู่รอบรองชนะเลิศได้สำเร็จ ต่อมาในวันที่ 28 กันยายน พ.ศ. 2562 โตโยต้า ลีกคัพ รอบชิงชนะเลิศ บุรีรัมย์พบกับ พีที ประจวบ ที่เอสซีจีสเตเดียมในจังหวัดนนทบุรี ศุภชัยทำประตูช่วยให้บุรีรัมย์ตามตีเสมอ 1–1 และจบด้วยผลนี้ในเวลา 120 นาที ต้องตัดสินด้วยการยิงลูกโทษ ศุภชัย เป็นคนยิงคนที่ 4 และเขาก็ยิงเข้าไปได้ แต่สุดท้าย บุรีรัมย์พ่ายแพ้ประจวบในช่วงลูกโทษ 7–8 ผลประตูรวม 8–9 พลาดโอกาสคว้าแชมป์ โตโยต้า ลีกคัพ อย่างน่าเสียดาย
ฤดูกาล 2563–64
วันที่ 9 กันยายน พ.ศ. 2563 ในงานแถลงข่าว "สานพลังบอลไทยไปเลสเตอร์ซิตี" มีการเปิดเผยว่า ศุภชัย ร่วมกับเพื่อนร่วมทีมอีกสองคน ได้แก่ สุภโชค สารชาติ และศุภณัฏฐ์ เหมือนตา จะได้ไปทดสอบฝีเท้ากับเลสเตอร์ซิตีในอังกฤษหลังจบฤดูกาล 2563–2564 (อย่างไรก็ตาม โครงการทดสอบฝีเท้านี้เลื่อนไปเป็นหลังจบฤดูกาล 2564–65 เนื่องจากการระบาดทั่วของโควิด-19) ต่อมาในวันที่ 7 พฤศจิกายน การแข่งขันช้าง เอฟเอคัพ รอบ 64 ทีมสุดท้าย เขาทำหนึ่งประตูช่วยให้บุรีรัมย์เปิดบ้านเอาชนะสมุทรสงครามไปอย่างขาดลอย 9–0 ผ่านเข้าสู่รอบ 32 ทีมสุดท้ายได้สำเร็จ ต่อมาในวันที่ 11 พฤศจิกายน เขาทำประตูแรกในไทยลีก ฤดูกาล 2563–64 ช่วยให้บุรีรัมย์เปิดบ้านเอาชนะระยองในนัดตกค้างไปได้ 5–1 ต่อมาในวันที่ 22 พฤศจิกายน เขาทำประตูที่ 2 ในลีก ช่วยให้บุรีรัมย์บุกไปเอาชนะสุโขทัยที่สนามทุ่งทะเลหลวง 3–0 ต่อมาในวันที่ 6 ธันวาคม การแข่งขันช้าง เอฟเอคัพ 2563–64 รอบ 32 ทีมสุดท้าย ศุภชัยทำสองประตูช่วยให้บุรีรัมย์เปิดบ้านเอาชนะโปลิศ เทโรไปได้ 4–0 ผ่านเข้าสู่รอบ 16 ทีมสุดท้ายได้สำเร็จ ต่อมาในวันที่ 18 ธันวาคม เขาทำประตูที่ 3 ในลีก ช่วยให้ทีมบุกเอาชนะพีที ประจวบ ที่สามอ่าวสเตเดียม 1–0
วันที่ 2 มีนาคม พ.ศ. 2564 เขาทำประตูที่ 4 ในลีก ช่วยให้ทีมเปิดบ้านเอาชนะตราด 2–0 ต่อมาในวันที่ 18 มีนาคม เขาทำประตูที่ 5 ในลีก ช่วยให้ทีมเปิดบ้านเอาชนะทรูแบงค็อก ยูไนเต็ด 2–0
ฤดูกาล 2564–65
วันที่ 11 กันยายน พ.ศ. 2564 ศุภชัยทำประตูแรกในไทยลีก ฤดูกาล 2564–65 ช่วยให้บุรีรัมย์เปิดบ้านแซงเอาชนะโปลิศ เทโรในเกมลีกนัดที่สองไปได้ 3–1 และในสัปดาห์ถัดมา เขาทำประตูที่สองในลีก ช่วยให้ทีมเปิดบ้านเอาชนะทีมน้องใหม่อย่างเชียงใหม่ ยูไนเต็ด 4–0 วันที่ 2 ตุลาคม เขาทำประตูที่สามในลีก ช่วยให้ทีมบุกไปเอาชนะพีที ประจวบที่สามอ่าวสเตเดียม 2–0 ต่อมาในวันที่ 10 ตุลาคม เขาทำประตูที่ 4 ในลีก ช่วยให้ทีมบุกไปเอาชนะการท่าเรือที่แพตสเตเดียม 2–0 วันที่ 24 ตุลาคม เขาทำประตูที่ 5 ในลีก ช่วยให้ทีมบุกไปแซงเอาชนะราชบุรี มิตรผลที่มิตรผลสเตเดียม 2–1 ต่อมาในวันที่ 27 ตุลาคม การแข่งขันช้าง เอฟเอคัพ 2564–65 รอบ 64 ทีมสุดท้าย ศุภชัยทำประตูช่วยให้ทีมบุกไปเอาชนะสโมสรแพร่ ยูไนเต็ดจากไทยลีก 2 ด้วยผล 3–0 ทำให้ทีมผ่านเข้าสู่รอบ 32 ทีมสุดท้ายได้สำเร็จ ต่อมาในวันที่ 20 พฤศจิกายน เขาทำสองประตูในลีก ช่วยให้ทีมเปิดบ้านเอาชนะขอนแก่น ยูไนเต็ดไปได้ 4–0 ทำให้ฤดูกาลนี้เป็นฤดูกาลที่เขาทำประตูในลีกมากที่สุดนับตั้งแต่ย้ายมาร่วมทีมบุรีรัมย์ และในวันที่ 28 พฤศจิกายน นัดสุดท้ายของการแข่งขันไทยลีกเลกแรก ศุภชัยทำประตูที่ 8 ในลีก ช่วยให้ทีมบุกไปเอาชนะลีโอ เชียงราย ยูไนเต็ดที่ลีโอ เชียงราย สเตเดียม 1–0 ทำให้บุรีรัมย์จบอันดับที่หนึ่งของตารางหลังจบเลกแรก
วันที่ 16 มกราคม พ.ศ. 2565 ศุภชัยทำ 2 ประตูในลีก ช่วยให้ทีมบุกไปเอาชนะเชียงใหม่ ยูไนเต็ดที่สนามกีฬาสมโภชเชียงใหม่ 700 ปี 4–1 วันที่ 9 กุมภาพันธ์ เขาทำประตูในการแข่งขันรีโว่ ลีกคัพ 2564–65 รอบ 16 ทีมสุดท้าย ช่วยให้ทีมเปิดบ้านเอาชนะสมุทรปราการ ซิตี้ 4–1 ผ่านเข้าสู่รอบก่อนรองชนะเลิศได้สำเร็จ วันที่ 19 กุมภาพันธ์ เขาทำประตูที่ 11 ในลีก ช่วยให้ทีมเปิดบ้านเอาชนะการท่าเรือไปได้ 2–1 และในวันที่ 27 กุมภาพันธ์ เขาทำประตูที่ 12 ในลีก ช่วยให้ทีมบุกไปเอาชนะนครราชสีมา มาสด้าที่สนามกีฬาเฉลิมพระเกียรติ 80 พรรษา 3–0
ฤดูกาล 2565–66
วันที่ 13 สิงหาคม พ.ศ. 2565 ศุภชัยทำสองประตูในนัดเปิดสนามไทยลีก ฤดูกาล 2565–66 ช่วยให้ทีมบุกแซงชนะนครราชสีมา มาสด้าที่สนามกีฬาเฉลิมพระเกียรติ 80 พรรษา 5 ธันวา 2550 2–1 ต่อมาในวันที่ 19 สิงหาคม เขาทำสองประตูในลีก ช่วยให้ทีมเปิดบ้านเอาชนะสุโขทัย 6–1 ต่อมาในวันที่ 4 กันยายน เขาทำประตูที่ 5 ในลีก โดยเป็นประตูในช่วงทดเวลาบาดเจ็บท้ายเกม ช่วยให้ทีมเปิดบ้านไล่ตามตีเสมอบีจี ปทุม ยูไนเต็ด 2–2
วันที่ 2 ตุลาคม เขาทำสองประตูในลีก ช่วยให้ทีมเปิดบ้านเอาชนะพีที ประจวบ 3–1 ต่อมาในวันที่ 9 พฤศจิกายน เขาทำสองประตูในลีก ช่วยให้ทีมเปิดบ้านเอาชนะลีโอ เชียงราย ยูไนเต็ด 4–1 ต่อมาในวันที่ 16 พฤศจิกายน การแข่งขันรีโว่ คัพ 2565–66 รอบ 32 ทีมสุดท้าย เขาทำประตูช่วยให้ทีมบุกไปเอาชนะเอ็มเอช นครศรีฯ ซิตี้ ที่สนามกีฬามหาวิทยาลัยวลัยลักษณ์ 2–0 ผ่านเข้าสู่รอบ 16 ทีมสุดท้ายได้สำเร็จ ต่อมาในวันที่ 25 พฤศจิกายน เขาทำประตูที่ 10 ในลีก โดยเป็นประตูชัยในช่วงทดเวลาบาดเจ็บท้ายเกม นาทีที่ 90+1 ช่วยให้ทีมเปิดบ้านเอาชนะราชบุรี 1–0 และจบเลกแรกด้วยอันดับจ่าฝูง
วันที่ 22 มกราคม พ.ศ. 2566 เขาทำประตูที่ 11 ในลีก ช่วยให้ทีมบุกไปเอาชนะสุโขทัยที่สนามทะเลหลวง 0–3 และในสัปดาห์ถัดมา เขาทำประตูที่ 12 ในลีก ช่วยให้ทีมเปิดบ้านเอาชนะชลบุรี 2–0 ต่อมาในวันที่ 18 กุมภาพันธ์ เขาทำประตูที่ 13 ในลีก ช่วยให้ทีมเปิดบ้านเอาชนะโปลิศ เทโร 3–0 ต่อมาในวันที่ 1 มีนาคม การแข่งขันช้าง เอฟเอคัพ 2565–66 รอบก่อนรองชนะเลิศ เขาทำสองประตูช่วยให้ทีมเปิดบ้านเอาชนะแพร่ ยูไนเต็ด 5–2 ผ่านเข้าสู่รอบรองชนะเลิศได้สำเร็จ ต่อมาในวันที่ 18 มีนาคม เขาทำประตูที่ 14 ในลีก ช่วยให้ทีมเปิดบ้านเอาชนะขอนแก่น ยูไนเต็ด 4–1
วันที่ 4 เมษายน เขาทำ 2 ประตูในลีกในนัดที่ทีมบุกไปแพ้ทรูแบงค็อก ยูไนเต็ดที่ทรูสเตเดียม 4–3 นับเป็นการยุติสถิติไร้พ่ายในลีก 24 นัดของทีมแต่เพียงเท่านี้ ต่อมาในวันที่ 30 เมษายน เขาทำประตูที่ 17 ในลีก ในนัดที่ทีมเปิดบ้านแพ้การท่าเรือ 2–3 นับเป็นความพ่ายแพ้ในบ้านครั้งแรกของทีมในฤดูกาลนี้
วันที่ 12 พฤษภาคม การแข่งขันไทยลีกนัดปิดฤดูกาล เขาทำ 2 ประตูในลีก ช่วยให้ทีมเปิดบ้านเอาชนะนครราชสีมา มาสด้า 4–0 ส่งผลให้เขากลายเป็นผู้ทำประตูสูงสุดในลีกฤดูกาลนี้ด้วยจำนวน 19 ประตู และเป็นผู้ทำประตูสูงสุดในลีกคนแรกที่เป็นคนไทย นับตั้งแต่ที่ธีรศิลป์ แดงดาเคยทำได้เมื่อฤดูกาล 2555 ส่วนนครราชสีมา ตกชั้นจากลีกสูงสุดเป็นครั้งแรกนับตั้งแต่ที่เลื่อนชั้นขึ้นมาในฤดูกาล 2558 ต่อมาในวันที่ 20 พฤษภาคม การแข่งขันรีโว่ คัพ นัดชิงชนะเลิศ ที่สนามกลาง ธันเดอร์โดมสเตเดียม เขาทำประตูช่วยให้ทีมเอาชนะบีจี ปทุม ยูไนเต็ด 2–0 คว้าแชมป์ไทยลีกคัพสมัยที่ 7 ได้สำเร็จ
ชุดเยาวชน
ศุภชัยเป็นส่วนหนึ่งของทีมชาติไทยรุ่นอายุไม่เกิน 19 ปี และพาทีมชนะเลิศฟุตบอลอาเซียนชิงแชมป์เยาวชนในปี 2558
เอเชียนเกมส์ 2018
ในวันที่ 4 สิงหาคม 2561 ศุภชัยถูกวรวุฒิ ศรีมะฆะเรียกตัวติดทีมชาติไทยรุ่นอายุไม่เกิน 23 ปีในการแข่งขันเอเชียนเกมส์ 2018 ที่ประเทศอินโดนีเซีย ต่อมาในวันที่ 14 สิงหาคม การแข่งขันนัดแรกของกลุ่มบี ศุภชัยทำประตูช่วยให้ไทยตามตีเสมอกาตาร์ 1–1 อีกสามวันถัดมา เขาทำประตูช่วยให้ไทยตีเสมอบังกลาเทศ 1–1 อย่างไรก็ตาม หลังจบสามนัดในรอบแบ่งกลุ่ม ทีมชาติไทยมีเพียง 2 คะแนน ไม่สามารถผ่านเข้าสู่รอบแพ้คัดออกได้ในรอบ 24 ปี
ฟุตบอลเอเชียเยาวชน U23 2020 รอบคัดเลือก
ในการแข่งขันฟุตบอลเอเชียเยาวชนอายุไม่เกิน 23 ปี รอบคัดเลือก กลุ่ม K นัดแรก วันที่ 22 มีนาคม พ.ศ. 2562 ศุภชัยทำ 2 ประตูช่วยให้ทีมชาติไทยเอาชนะอินโดนีเซียไปได้ 4–0 ต่อมาในนัดที่สอง วันที่ 24 มีนาคม พ.ศ. 2562 ศุภชัยทำแฮตทริกช่วยให้ทีมชาติไทยเอาชนะบรูไนไปได้ 8–0 ทว่าในนัดที่สาม หรือนัดสุดท้าย วันที่ 26 มีนาคม พ.ศ. 2562 ไทย ที่ผ่านเข้าสู่รอบสุดท้ายไปแล้วในฐานะเจ้าภาพ จะต้องพบกับเวียดนาม ที่สนามกีฬาหมีดิ่ญในฮานอย ในนัดนั้น ศุภชัยไปเล่นนอกเกมใส่ผู้เล่นของเวียดนาม จนถูกใบแดงไล่ออกจากสนาม สุดท้าย ไทยพ่ายแพ้ต่อ เวียดนาม ย่อยยับ 0–4 และเมื่อเดินทางกลับถึงประเทศไทยแล้ว ศุภชัยได้กล่าวขอโทษแฟน ๆ ในเหตุการณ์ที่เขาไปเล่นนอกเกมในนัดนั้น
ซีเกมส์ 2019
ในการแข่งขันกีฬาฟุตบอลในซีเกมส์ 2019 รอบแบ่งกลุ่ม นัดที่ 2 วันที่ 28 พฤศจิกายน พ.ศ. 2562 ศุภชัยยิงหนึ่งประตูช่วยให้ทีมชาติไทยเอาชนะบรูไนไปได้ 7–0 และในนัดสุดท้าย วันที่ 5 ธันวาคม ทีมชาติไทยพบกับกับเวียดนาม โดยในนัดนี้ ทีมชาติไทยต้องชนะอย่างน้อย 2 ประตู จึงจะการันตีเข้ารอบตัดเชือก ศุภชัยยิงให้ทีมชาติไทยขึ้นนำ 1–0 แต่สุดท้ายก็ถูกเวียดนามตามตีเสมอ 2–2 ทำให้ทีมชาติไทยตกรอบแบ่งกลุ่มซีเกมส์เป็นครั้งแรกในรอบ 8 ปี
ฟุตบอลเอเชียเยาวชน U23 2020
ในเดือนธันวาคม พ.ศ. 2562 ศุภชัย มีชื่อติดทีมชาติไทยในรอบ 23 คนสุดท้าย ในการแข่งขันฟุตบอลเอเชียเยาวชนอายุไม่เกิน 23 ปี 2020 ที่ประเทศไทยจะเป็นเจ้าภาพ
ชุดใหญ่
ในวันที่ 4 ตุลาคม 2561 ศุภชัยถูกมิโลวาน ราเยวัชเรียกตัวติดทีมชาติไทยชุดใหญ่ในนัดกระชับมิตรที่จะพบกับฮ่องกงและตรินิแดดและโตเบโก ต่อมาในวันที่ 11 ตุลาคม ศุภชัยลงเล่นให้กับทีมชาติชุดใหญ่เป็นครั้งแรกในนัดที่ไทยบุกไปชนะฮ่องกง 1–0 ต่อมาในวันที่ 9 พฤศจิกายน การแข่งขันฟุตบอลชิงแชมป์แห่งชาติอาเซียน ศุภชัยทำประตูแรกในนามทีมชาติในนัดที่ไทยเปิดบ้านเอาชนะติมอร์เลสเตไปได้ 7–0 ที่ราชมังคลากีฬาสถาน ต่อมาในวันที่ 21 พฤศจิกายน ศุภชัยทำประตูในนัดที่ไทยบุกไปเสมอฟิลิปปินส์ที่สนามกีฬาปานาอัด 1–1 และในวันที่ 25 พฤศจิกายน ศุภชัยทำประตูในนัดที่ไทยเปิดบ้านเอาชนะสิงคโปร์ไปได้ 3–0 ลูกยิงของเขาในนัดนั้นยังได้รับรางวัลลูกยิงทีมชาติยอดเยี่ยมแห่งปีจากสมาคมฟุตบอลแห่งประเทศไทยอีกด้วย
ในวันที่ 20 มกราคม 2562 การแข่งขันเอเชียนคัพ 2019 รอบ 16 ทีมสุดท้าย ศุภชัยทำประตูขึ้นนำในนัดที่ไทยพบกับจีน แต่สุดท้ายก็พ่ายแพ้ไป 1–2 ทำให้ไทยต้องจบเส้นทางเอเชียนคัพที่ยูเออีเพียงเท่านี้